Hans Plenk

Hans Plenk (21. helmikuuta 1938 Bad Reichenhall – 10. syyskuuta 2023 Schönau am Königssee) oli Länsi-Saksaa edustanut ohjaskelkkailija. Hän voitti pronssia yksinkelkkailussa Innsbruckin talviolympialaisissa 1964. Grenoblen olympialaisissa 1968 hän sijoittui yksinkelkkailussa kuudenneksi ja parikelkkailussa parinsa Bernhard Aschauerin kanssa neljänneksi.

Plenk voitti ohjaskelkkailun maailmanmestaruuskilpailuissa viisi mitalia: kultaa yksinkelkkailussa 1965, hopeaa yksinkelkkailussa 1961 ja 1963 ja pronssia sekä yksin- että parikelkkailussa 1960.

Lähteet

Saksalaiset ohjaskelkkailijat
Saksalaiset olympiamitalistit
Vuonna 1938 syntyneet
Vuonna 2023 kuolleet